**K i v o n a t:**

Csongrád Városi Önkormányzat Képviselő-testületének **2021. november 25-én** megtartott **10.** (*rendes*)üléséről készült jegyzőkönyvből.

**134/2021.(XI. 25.)önkormányzati**

**H a t á r o z a t**

Csongrád Városi Önkormányzat Képviselő-testülete a **2021. november 25-ei** ülésének napirendjét a következők szerint állapítja meg:

1. Csongrád Város Kulturális, Közművelődési Koncepciója és Intézkedési Terve 2022-2027.
2. Javaslat a III. sz. fogászati körzet feladatainak ellátását biztosító, feladat - ellátási szerződés megkötésére, Dr. Makra Imre ev. fogszakorvossal.
3. Beszámoló a Csongrádi Polgármesteri Hivatal munkájáról
4. A köztisztviselők illetményalapjáról szóló 31/2018. (XII. 21. )önkormányzati rendelet módosítása
5. Javaslat a köztisztviselőket megillető juttatásokról és támogatásokról szóló 52/2016.(XII. 23.)önkormányzati rendelet módosítására
6. A Hódmezővásárhelyi Tankerületi Központ kérelme vagyonkezelői jog alapítására
7. Javaslat a 2022. évi folyószámlahitel szerződés megkötésére az OTP Bank Nyrt-vel
8. Javaslat a csongrádi Ipari Park utcanevének és faliszámainak rendezésére
9. Csongrád, Hársfa u. 65. 2/9. szám alatti önkormányzati garzonlakás közérdekű lakássá minősítése és bérlőkijelölése
10. Tájékoztatás a lejárt határidejű határozatok végrehajtásáról

**Zárt ülés:**

**Z/1.** Vissza nem térítendő támogatás megállapítása iránti kérelem visszautasítása miatti fellebbezés

**Z/2.** Vételi kérelem a csongrádi 4662/1. hrsz-ú önkormányzati ingatlanra

**Z/3.** Javaslat az „Év Családja Díj” adományozására

**Z/4**. Kiegészítő működési támogatás és beruházási pénzeszköz biztosítása a Csongrádi Közmű Kft. részére

K.m.f.

 Bedő Tamás sk. dr. Juhász László jegyző távollétében:

 polgármester

 dr. Barcsi Judit sk.

 aljegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2021. november 25-én** megtartott **10.** (*rendes*)üléséről készült jegyzőkönyvből.

**135/2021. (XI. 25.) önkormányzati**

Ref/76-2/2021.

H a t á r o z a t

Csongrád Városi Önkormányzat Képviselő-testülete a **„Csongrád Város Kulturális, Közművelődési Koncepciója és Intézkedési Terve 2022-2027.”** című előterjesztést megtárgyalta, és az alábbi döntést hozza:

**A Képviselő-testület elfogadja** Csongrád Város Kulturális, Közművelődési Koncepcióját és Intézkedési Tervét 2022-2027. évi intervallumra vonatkozóan az előterjesztés mellékletében szereplő tartalommal; valamint köszönetét fejezi ki azoknak az intézményvezetőknek, egyesületi elnököknek, közművelődési kerekasztal tagoknak és minden közreműködőnek, akik munkájukkal segítették a koncepció létrejöttét.

Határidő: szöveg szerint

Felelős: Bedő Tamás, polgármester

Erről jegyzőkönyvi kivonaton kapnak:

1. A Képviselő-testület tagjai
2. Kulturális referens és általa:
3. Az érintettek

K.m.f.

 Bedő Tamás sk. dr. Juhász László jegyző távollétében:

 polgármester

 dr. Barcsi Judit sk.

 aljegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2021. november 25-én** megtartott **10.** (*rendes*)üléséről készült jegyzőkönyvből.

**136/2021.(XI. 25.)önkormányzati**

REF/93-3/2021.

**H a t á r o z a t**

Csongrád Városi Önkormányzat Képviselő-testülete megtárgyalta a „Javaslat a III. sz. fogászati körzet feladatainak ellátását biztosító, feladat - ellátási szerződés megkötésére, Dr. Makra Imre ev. fogszakorvossal” tárgyú előterjesztést és az alábbi döntést hozza:

1. Csongrád Városi Önkormányzat Képviselő-testülete a III. sz. fogászati praxisban megvalósuló feladatellátáshoz az előterjesztés melléklete szerinti tartalommal elfogadja a körzet ellátását biztosító feladat - ellátási szerződést. Annak hatályba léptető feltétele, hogy a működéshez szükséges teljes körű dokumentációval – működési engedély - finanszírozási szerződéssel - az új felelős működtető rendelkezzen.
2. A Képviselő-testület felhatalmazza a polgármestert az előterjesztés mellékletét képező feladat-ellátási szerződés megkötésére és a működtetéshez szükséges dokumentumok aláírására.

Felelős: Bedő Tamás polgármester

Határidő: azonnal

1. A Képviselő–testület felhívja Dr Makra Imre fogszakorvost, hogy a praxisjog átvétellel kapcsolatos hivatalos bejelentést az Országos Kórházi Főigazgatóság Alapellátásfejlesztési Igazgatóságon jelentse be.

Felelős: Dr. Makra Imre

Határidő: a feladat-ellátási szerződés aláírást követően, azonnal

Erről jegyzőkönyvi kivonaton értesítést kap:

1. Képviselő-testület tagjai
2. Egészségügyi referens és általa:
3. az érintettek

 K.m.f.

 Bedő Tamás sk. dr. Juhász László jegyző távollétében:

 polgármester

 dr. Barcsi Judit sk.

 aljegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2021. november 25-én** megtartott **10.** (*rendes*)üléséről készült jegyzőkönyvből.

**137/2021. (XI. 25.) önkormányzati**

Önk/147-1/2021

H a t á r o z a t

Csongrád Városi Önkormányzat Képviselő-testülete megtárgyalta a „Beszámoló a Csongrádi Polgármesteri Hivatal tevékenységéről” tárgyú előterjesztést és az alábbi döntést hozza:

A Képviselő-testület a Csongrádi Polgármesteri Hivatal 2018-2020 évek munkájáról szóló beszámolóját elfogadja.

A Képviselő-testület köszönetét fejezi ki a Polgármesteri Hivatal dolgozóinak a felelősségteljes munkájukért.

Határidő: azonnal

Felelős: Dr. Juhász László jegyző

Erről jegyzőkönyvi kivonaton értesítést kapnak:

1. a képviselő-testület tagjai

2. Dr. Juhász László jegyző

K.m.f.

 Bedő Tamás sk. dr. Juhász László jegyző távollétében:

 polgármester

 dr. Barcsi Judit sk.

 aljegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2021. november 25-én** megtartott **10.** (*rendes*)üléséről készült jegyzőkönyvből.

**138/2021.(XI. 25.)önkormányzati**

Fjl/5418-3/2021

**H a t á r o z a t**

Csongrád Városi Önkormányzat képviselő testülete megtárgyalta *„A Hódmezővásárhelyi Tankerületi Központ kérelme vagyonkezelői jog alapítására*” tárgyú előterjesztést, és az alábbi döntést hozza:

A Képviselő testület az előterjesztés mellékletét képező vagyonkezelési szerződést elfogadja, felhatalmazza a polgármestert a szerződés aláírására.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kapnak:

1. Bedő Tamás polgármester

3. Fejlesztési és Üzemeltetési Iroda és általa

4. Hódmezővásárhelyi Tankerületi Központ

K.m.f.

 Bedő Tamás sk. dr. Juhász László jegyző távollétében:

 polgármester

 dr. Barcsi Judit sk.

 aljegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2021. november 25-én** megtartott **10.** (*rendes*)üléséről készült jegyzőkönyvből.

**139/2021.(XI. 25.)önkormányzati**

FJL-895-1/2021.

**H a t á r o z a t**

Csongrád Városi Önkormányzat Képviselő-testülete megtárgyalta a „*Javaslat a 2022. évi folyószámlahitel szerződés megkötésére az OTP Bank Nyrt-vel”* tárgyú előterjesztést és a következő döntést hozza:

A Képviselő-testület az OTP Bank Nyrt-től 2022. január 01. napjától maximum 450.000.000,- Ft folyószámla-hitelkeret igényléséről dönt, 2022. december 21-i véglejárattal.

* A Képviselő-testület vállalja, hogy a hitelt és járulékait a 2022. évi költségvetésébe betervezi és vállalja a hitel visszafizetését.
* Csongrád Városi Önkormányzat Képviselő-testülete a hitel és járulékai fedezetéül az OTP Bank Nyrt.-nek a hitel biztosítékául felajánlja a helyi adókból származó bevételeit, mely bevételek összegét az OTP Bank Nyrt a hitel igénybevételéből eredő tartozás törlesztésére fordíthatja.
* Csongrád Városi Önkormányzat polgármestere ere a a hitel és járulékai biztosítékául felajánlja a Csongrád belterület 227/2/A/72, 629/A/2, 629/A/3, 629/A/4 és 219. hrsz-ú törzsvagyon részét nem képező, forgalomképes és a 1996. évi XXV. törvény alapján adósságrendezésbe vonható ingatlanokat. A 629/A/2, 629/A/3, 629/A/4, 219 és a a 227/2/A/72/ hrsz-ú ingatlanokra összesen 260 millió Ft összegű keretbiztosítéki jelzálogszerződés kötődött 2020.10.12-én és 2019. 07.25-én (szerződésszám: 1-2-20-3201-0643-8/1 és 1-2-19-3201-0496-8/1). A Képviselő-testület vállalja, hogy a hitel futamideje alatt az ingatlanokat nem minősíti korlátozottan forgalomképessé vagy forgalomképtelenné.
* A Képviselő-testület felhatalmazza az OTP Bank Nyrt-t és hozzájárul ahhoz, hogy amennyiben a hitel futamideje alatt az Önkormányzat Fizetési Számláján a szerződés alapján esedékessé váló fizetési kötelezettségeinek teljesítéséhez nem áll rendelkezésre a szükséges fedezet, úgy annak biztosítása érdekében az Önkormányzat a helyi adók fogadására szolgáló számláiról a szükséges összeget a Bank a Fizetési Számlára haladéktalanul átvezesse.
* A Képviselő-testület az OTP Bank Nyrt. részére a más pénzügyi intézménynél vagy a Magyar Államkincstárnál vezetett, vagy a későbbiekben megnyitásra kerülő valamennyi fizetési számlájára (beleértve a Fizetési Számlát és az egyéb számlákat) ahol ezt jogszabály nem zárja ki, felhatalmazáson alapuló beszedési megbízást biztosít a banki követelések teljesítése érdekében.
* A Képviselő-testület felhatalmazza a Polgármestert a vonatkozó szerződések és a felhatalmazó levelek aláírására.

Határidő: szerződéskötésre 2021. december 31.

Felelős: Bedő Tamás polgármester

Erről jegyzőkönyvi kivonaton értesítést kapnak:

1. a Képviselő-testület tagjai;
2. Bedő Tamás polgármester
3. Fejlesztési és Üzemeltetési Iroda és általa
4. OTP Bank Nyrt.

K.m.f.

 Bedő Tamás sk. dr. Juhász László jegyző távollétében:

 polgármester

 dr. Barcsi Judit sk.

 aljegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2021. november 25-én** megtartott **10.** (*rendes*)üléséről készült jegyzőkönyvből.

**140/2021. (XI.25.) önkormányzati**

Fjl/813-4/2021.

**H a t á r o z a t**

A Képviselő-testület megtárgyalta a „Javaslat a csongrádi Ipari park utcanevének és faliszámainak rendezésére” című előterjesztést és az alábbi döntést hozta:

1. A Képviselő-testület a **Csongrád, belterület 2122/63; 2122/55 és a 6471/1 hrsz.-ú** eddig névtelen utcák, kivett közterületet megnevezésű**­ *Ipari park utca* –** ként nevezi el 2022. január 1. napjával.

Határidő: Szöveg szerint

Felelős: Bedő Tamás polgármester

1. A Képviselő-testület felhívja a Jegyzőt, hogy jelen határozat hatályba lépését követően a KCR rendszerben az új utcanevet vezettesse át.

Határidő: szöveg szerint

Felelős: Dr. Juhász László jegyző

1. A Képviselő-testület felhívja a Polgármestert, hogy a döntés hatálybalépését követően gondoskodjon a megfelelő utca névtáblák elkészítéséről és kihelyezéséről.

Határidő: 2021. december 31.

Felelős: Városellátó Intézmény

1. A Képviselő-testület felhívja a városi főépítészt, hogy az új közterület elnevezését a Rendezési terv következő módosításánál vezesse át.

Határidő: Rendezési tervmódosítás

Felelős: Varga Júlia főépítész

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési, Vagyongazdálkodási és Üzemeltetési iroda
3. Varga Júlia Főépítész
4. Városellátó Intézmény

K.m.f.

 Bedő Tamás sk. dr. Juhász László jegyző távollétében:

 polgármester

 dr. Barcsi Judit sk.

 aljegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2021. november 25-én** megtartott **10.** (*rendes*)üléséről készült jegyzőkönyvből.

**141/2021. (XI.25.) önkormányzati**

Fjl/507-2/2021.

**H a t á r o z a t**

Csongrád Városi Önkormányzat Képviselő testülete megtárgyalta „A Csongrád, Hársfa utca 65. 2/9. szám alatti önkormányzati garzonlakás közérdekű lakássá minősítése és bérlőkijelölése” tárgyú előterjesztést, és az alábbi határozatot hozza:

A 6640 Csongrád, Hársfa utca 65. 2/9. szám alatti lakást közérdekű bérlakássá nyilvánítja, és 2021. december 1. napjától kezdődően a város területén végzett közérdekű tevékenysége fennállásáig pályázat nélkül bérbe adja Csáki Klaudia, 6765 Csengele, Tanya 109. sz. alatti lakos részére.

A Képviselő testület felkéri a polgármestert a lakásbérleti szerződés megkötésére.

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa
3. az érintettek

K.m.f.

 Bedő Tamás sk. dr. Juhász László jegyző távollétében:

 polgármester

 dr. Barcsi Judit sk.

 aljegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2021. november 25-én** megtartott **10.** (*rendes*)üléséről készült jegyzőkönyvből.

**142/2021. (XI.25.) önkormányzati**

Önk/102-7/2021.

H a t á r o z a t

Csongrád Városi Önkormányzat Képviselő-testülete megtárgyalta és elfogadja a ***2021.*** ***október 28-ai*** *(rendes)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

K.m.f.

 Bedő Tamás sk. dr. Juhász László jegyző távollétében:

 polgármester

 dr. Barcsi Judit sk.

 aljegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2021. november 25-én** megtartott **10.** (*rendes*)üléséről készült jegyzőkönyvből.

**143/2021.(XI. 25.)önkormányzati**

SZO/724-14/2021.

**H a t á r o z a t**

Csongrád Városi Önkormányzat Képviselő-testülete Horzse Tamás (szül: Csongrád,1976.01.15. an : Fodor Mária) 6640 Csongrád, gr. Andrássy Gy. u. 52. tartózkodási helye: 6640 Csongrád, Öregszőlők út 876. szám alatti lakos **-** lakhatást biztosító épület kivitelezéséhez nyújtandó - vissza nem térítendő támogatás megállapítása iránti kérelem visszautasítása miatti fellebbezését elutasítja, **Csongrád Városi Önkormányzat polgármestere Szo/724-12/2021 számú határozatát**

 **helybenhagyja.**

Ezen határozat ellen a döntés közlésétől számított 30 napon belül – a jogsérelem megjelölésével és az annak alapjául szolgáló tények, illetve azok bizonyítékai előadásával- a Szegedi Törvényszékhez címzett, de Csongrád Városi Önkormányzat Képviselő-testületénél előterjesztett keresettel lehet élni.

**Indokolás**

Horzse Tamás (szül: Csongrád,1976.01.15. an: Fodor Mária) 6640 Csongrád, gr. Andrássy Gy. u. 52. tartózkodási helye: 6640 Csongrád, Öregszőlők út 876. szám alatti lakos 2021. május 25. napján keltezett levelében lakhatást biztosító épület kivitelezéséhez vissza nem térítendő támogatás engedélyezését kérte Csongrád Város Polgármesterétől.

Horzse Tamás kérelemében ismertette a családi és szociális körülményeit. Előadta, hogy egy 8 m2-es fabódéban lakik rendkívül rossz körülmények között. Elmondása szerint adományokból rendelkezésére áll ajtó, ablak, villanyvezetéshez szükséges vezeték, 3 m2 járdalap, vasanyag. Kérelmében 40 m2 alapterületű épület megépítéséhez kért segítséget.

**A benyújtott iratok alapján megállapítást nyert:**

- a kérelmező családi állapota: elvált, élettársi kapcsolattal nem rendelkezik;

- nevezett jövedelme rokkantsági ellátása, 54.050 Ft/hó.

A kérelem kivizsgálása során az ügyben hatóságom a Szo/724-4/2021. iktatószámon 2021. augusztus 10. napján **tájékoztatást** küldött ki az ügyfél részére a települési támogatás megállapításának, kifizetésének, folyósításának, valamint felhasználásnak ellenőrzéséről szóló 10/2020. (II.21.) önkormányzati rendeletben (a továbbiakban: R.) foglaltakról továbbá arról, hogy az általa kezdeményezett 40 m2 alapterületű lakóépület felépítése olyan nagy összegű kiadással jár**,** mely már nem tartozik a szociális rászorultságtól függő ellátások körébe, ezen kiadások támogatása nem finanszírozható segélykeretből.

Ugyanebben a levélben ismertetve lett a lakástulajdon megszerzésének helyi támogatásáról szóló 7/2016.(II.22.) önkormányzati rendelet által nyújtható támogatási és kölcsön lehetőségek is.

Nevezett a Csongrád-Csanád Megyei Kormányhivatal Hatósági Főosztály Törvényességi Felügyeleti Osztályánál (a továbbiakban: Törvényességi Felügyeleti Osztály)panaszt tett az ügy kivizsgálásával kapcsolatban. A Törvényességi Felügyeleti Osztály a CS/B01/5796-3/2021 iktatószámú levelében információkéréssel fordult az ügyben hatóságomhoz, továbbá tájékoztatást kért arról, hogy az adott ügyben született e határozat, illetve ennek esetleges elmaradását mi indokolta. A 2021.09.13. napján keltezett Szo/724-10/2021. iktatószámú levélben a Szociális és Lakásügyi Iroda tájékoztatta a Törvényességi Felügyeleti Osztályt, hogy miképpen járt el az ügyben.

**A kérelem újbóli kivizsgálása során megállapításra került, hogy a fenti ügyben hatóságom nem rendelkezett hatáskörrel, ezért a korábbi tájékoztatás helyett visszautasító döntésnek lett volna helye.**

Az általános közigazgatási rendtartásról szóló 2016. évi CL. törvény (a továbbiakban: Ákr.) 17.§-a értelmében: *„A hatóság a hatáskörét és illetékességét az eljárás minden szakaszában hivatalból vizsgálja. Ha valamelyik hiányát észleli, és kétséget kizáróan megállapítható az ügyben illetékességgel rendelkező hatóság, az ügyet átteszi, ennek hiányában a kérelmet visszautasítja vagy az eljárást megszünteti.”*

**Csongrád Városi Önkormányzat a jelenleg hatályos R. 5. § (1)-(2) bekezdésében az alábbi települési támogatásokról rendelkezik:**

5.§

*„(1) Az önkormányzat Képviselő-testülete az alábbi települési támogatásokat állapítja meg:*

*a) rendkívüli települési támogatás,*

*b) lakhatáshoz kapcsolódó rendszeres kiadások viseléséhez nyújtott települési támogatás: lakbértámogatás, fűtési támogatás,*

*c) gyermek születéséhez nyújtott települési támogatás,*

*d) fogyatékos gyermek családjának támogatása,*

*e) agyhártyagyulladás elleni védőoltás támogatására nyújtott települési támogatás,*

*f) nyári szünidei gyermekétkeztetés támogatására nyújtott települési támogatás,*

*g) rendszeres gyermekvédelmi kedvezményhez kapcsolódó települési támogatás,*

*h) temetési költségekhez való hozzájárulás,*

*i) gyógyszerkiadások viseléséhez nyújtott települési támogatás.*

*(2) Az*[*(1) bekezdés*](https://or.njt.hu/onkormanyzati-rendelet/498464#SZ5@BE1)*a), b), e), f), g), h), i) pontjaiban meghatározott települési támogatás természetben is nyújtható.”*

Az Ákr. 51.§ (1) bekezdése szerint:

 *„(1)* ***Ha a hatóság***

 *a) határidőben nem intézkedik a 43. § (1) bekezdés a) és b) pontjában meghatározottakról,*

***b) az ügyintézési határidőt túllépi****, vagy*

*c) az automatikus döntéshozatal, vagy a sommás eljárás szabályait indokolatlanul mellőzi,*

*az eljárás lefolytatásáért fizetendő illetéknek vagy az illetékekről szóló törvény szerinti közigazgatási hatósági eljárásokért, vagy igazgatási jellegű szolgáltatások igénybevételért fizetett igazgatási szolgáltatási díjnak (a továbbiakban: díj) megfelelő összeget, ennek hiányában tízezer forintot megfizet a kérelmező ügyfélnek, aki mentesül az eljárási költségek megfizetése alól is.”*

A szociális igazgatásról és szociális ellátásokról szóló 1993. évi III. tv. (a továbbiakban: Szt.) 16. §- a szerint: *„A szociális igazgatási eljárás és az azzal összefüggésben indult közigazgatási per költség- és illetékmentes.”*

Az Ákr. 50.§ (1-5) bekezdése szerint:

***„50. § [Az ügyintézési határidő]***

1. *Ha törvény eltérően nem rendelkezik, az ügyintézési határidő az eljárás megindulásának napján kezdődik.*

*(2) Az ügyintézési határidő*

*a) automatikus döntéshozatal esetén huszonnégy óra,*

*b) sommás eljárásban nyolc nap,*

*c) teljes eljárásban hatvan nap.*

*(3) A (2) bekezdés c) pontjában meghatározott ügyintézési határidőnél hosszabb határidőt törvény, rövidebb határidőt jogszabály állapíthat meg.*

*(4) Az ügyintézési határidőn belül a döntés közlése iránt is intézkedni kell.*

*(5) Az ügyintézési határidőbe nem számít be*

*a) az eljárás felfüggesztésének, szünetelésének és*

*b) az ügyfél mulasztásának vagy késedelmének*

*időtartama.”*

**A fentiek miatt a 2021. május 25. napján benyújtott kérelmet - mely lakhatást biztosító épület kivitelezéséhez vissza nem térítendő támogatás engedélyezésére irányult -hivatalom 2021. október 07. napján visszautasította hatáskör hiányában a Szo/724-12/2021. számú határozatával, egyúttal intézkedett az ügyfél részére 10.000 Ft eljárási díj megfizetéséről ügyintézési határidő túllépése miatt.**

Horzse Tamás ezen döntés kézhezvételét követő 15 napon belül jogorvoslati kérelmet nyújtott be hatóságomhoz.

Nevezett a fellebbezésében előadta, hogy 2021. május 25. napján kéréssel fordult a polgármesterhez életveszélyes állapotú háza (legalább egy helység) rendbehozatalához nyújtandó vissza nem térítendő támogatásra. Az ügyfél előadta továbbá, hogy mindennapi anyagi gondokkal küzd, 54.375 Ft a jövedelme, létfenntartásának veszélye is fenn áll. Továbbá sérelmezte, hogy nem a kérelem tárgyában lett tájékoztatva, hanem a rendkívüli települési támogatás feltételeiről, illetve határozat helyett tájékoztatást kapott. Előadta továbbá, hogy nem bírálta el a polgármester a kérelmét 30 napon belül, illetve ha nem állapítható meg hatáskör és illetékesség, akkor 8 napon belül át kell tenni az ügyet a hatáskörrel és illetékességgel rendelkező Szociális és Lakásügyi Irodának, amennyiben az iroda sem illetékes, úgy a kérelmet át kell tenni egy másik hatósághoz. A kérelem kelte és a visszautasító határozat között 4 hónap és két hét telt el. Megítélése szerint ezért az önkormányzat mulasztást, jogszabálysértést követett el. A kérelmező álláspontja szerint az önkormányzat rendelkezik hatáskörrel és illetékességgel az ügyben.

**A fellebbezési eljárás során a rendelkezésre álló iratok alapján megállapításra került, hogy:**

* a kérelmező egyedül él, elvált családi állapotú,
* havi jövedelme az 54.375 Ft-os rokkantsági ellátása,
* lakóingatlana egy 8 m2 alapterületű fabódé a Csongrád, Öregszőlők 876. szám alatt,
* elmondása szerint adományokból rendelkezésére áll ajtó, ablak, villanyvezeték, 3 m2

járdalap, vasanyag,

* az ügyfél elképzelése egy olcsó bontott téglából épített vagy könnyű szerkezetes, 40 m2 alapterületű épület megépítése.

**Csongrád Városi Önkormányzat Képviselő-testülete a rendelet 5. §-ában az alábbi települési támogatási formákról rendelkezik**:

* *rendkívüli települési támogatás,*
* *lakhatáshoz kapcsolódó rendszeres kiadások viseléséhez nyújtott települési támogatás: lakbértámogatás, fűtési támogatás,*
* *gyermek születéséhez nyújtott települési támogatás,*
* *fogyatékos gyermek családjának támogatása,*
* *agyhártyagyulladás elleni védőoltás támogatására nyújtott települési támogatás,*
* *nyári szünidei gyermekétkeztetés támogatására nyújtott települési támogatás,*
* *rendszeres gyermekvédelmi kedvezményhez kapcsolódó települési támogatás,*
* *temetési költségekhez való hozzájárulás,*
* *gyógyszerkiadások viseléséhez nyújtott települési támogatás.*

**A rendkívüli települési támogatásról a rendelet 6.§-a, a létfenntartást veszélyeztető helyzet esetén nyújtható rendkívüli települési támogatásról a 7.§ rendelkezik az alábbiak szerint*:***

*„6.§ (1) Rendkívüli települési támogatás nyújtható:*

*a) élelmiszerre,*

*b) mindennapi életvitelt negatívan befolyásoló nem tervezhető körülmény megoldására,*

*c) létfenntartást veszélyeztető helyzetbe került személynek.*

*(2) Az*[*(1) bekezdés*](https://or.njt.hu/onkormanyzati-rendelet/498464#SZ6@BE1)*ben meghatározott esetben a rendkívüli települési támogatásra jogosult az a személy,*

*a) akinek az 1 főre számított családi jövedelme az öregségi nyugdíj mindenkori legkisebb összegének 160%-át nem haladja meg,*

*b) egyedül élő, illetve gyermekét egyedül nevelő szülő esetén jövedelme az öregségi nyugdíj mindenkori legkisebb összegének 200%-át nem haladja meg.*

*(3) Rendkívüli települési támogatás adható:*

*a) esetenként,*

*b) havi rendszerességgel.*

*(4)Rendkívüli települési támogatás eseti összege 2.000,- Ft-nál kevesebb nem lehet, maximális összege legfeljebb 28.500,- Ft. Rendkívüli települési támogatás eseti jelleggel e rendeletben szabályozott jogosultsági feltételek alapján, tárgyévben legfeljebb 3 alkalommal állapítható meg. Ettől eltérni rendkívüli indokolt esetben a bizottság javaslatára lehet. A havi rendszerességgel megállapított rendkívüli települési támogatás összege nem lehet kevesebb, mint 10.000,- Ft és nem lehet több, mint 40.000 ,-Ft, a folyósítás ideje legfeljebb 3 hónap. Rendkívüli települési támogatásnál a család szociális helyzete, a támogatás gyakorisága, a család rászorultságának egységében történik.(5) Havi rendszerességgel megállapított rendkívüli települési támogatás folyósítása alatt újabb támogatás csak méltányosságból a bizottság döntése alapján adható.*

***7. §****(1) Rendkívüli települési támogatás állapítható meg annak a létfenntartást veszélyeztető helyzetbe került személynek, akinek a családjában az 1 főre jutó jövedelem nem haladja meg az öregségi nyugdíj mindenkori legkisebb összegének a 220%-át az i.) pontban foglalt esetben az öregségi nyugdíj mindenkori legkisebb összegének 250%-át -, és önmaga vagy családja létfenntartásáról gondoskodni nem tud, mert:*

*a) tartós betegsége vagy rokkantsága miatt, jelentős jövedelem kiesése következett be, vagy*

*b) a lakhatását biztosító épületben természeti csapás, földrengés, víz, vihar, jégeső, rendkívüli mértékű csapadék, tűz jelentős kárt okozott vagy,*

*c) bűncselekmény áldozata, sérelmére elkövetett bűncselekményből anyagi kára keletkezett vagy*

*d) nyugdíja vagy megváltozott munkaképességű személyek ellátásairól és egyéb törvények módosításáról szóló 2011. évi CXCI. tv. 3. § /1/ bekezdése szerint folyósított ellátásának kifizetése a jogosultság megállapításának elbírálása miatt késik, vagy*

*e) önhibáján kívül legfeljebb 2 havi lakbérhátraléka halmozódott fel, és azt önerőből nem tudja kielégíteni vagy*

*f) nagyobb összegű váratlan kiadását vagy havi 15.000 Ft feletti társadalombiztosításba be nem fogadott gyógyszer, gyógyászati segédeszköz, étrend kiegészítő készítmény kiadását önerőből nem tudja kiegyenlíteni vagy*

*g) gyermeke nevelésével, gondozásával kapcsolattartásával a gyermek fogadásával, a gyermek egészségügyi ellátásával a gyermek családba való visszahelyezése során felmerülő anyagi problémát önerőből megoldani nem tudja vagy*

*h) a családjában baleset miatt súlyos egészségügyi károsodás, vagy anyagi kár keletkezett.*

*i) Egy fős háztartásban él és a 60 liter űrtartalmú hulladékgyűjtésére szolgáló edényzet megvásárlása miatt anyagi veszélyhelyzetbe került.*

*(2) A települési támogatás összege:*

*a) Az*[*(1) bekezdés a)-h) pont*](https://or.njt.hu/onkormanyzati-rendelet/498464#SZ7@BE1@POA)*jaiban meghatározott esetekben elérheti a tényleges költség mértékét, de nem haladja meg az öregségi nyugdíj mindenkori legkisebb összegét.*

*b) Az*[*(1) bekezdés i) pont*](https://or.njt.hu/onkormanyzati-rendelet/498464#SZ7@BE1@POI)*jában meghatározott esetben legfeljebb 4.000,- Ft, amennyiben a kérelmező igazolja a hulladékgyűjtésére szolgáló edényzet megvásárlását, és a szolgáltatónál történő egyedi közszolgáltatási szerződése megkötését.(3) A szociális ügyekért felelős bizottság méltányosságból az*[*(1) bekezdés*](https://or.njt.hu/onkormanyzati-rendelet/498464#SZ7@BE1)*ben meghatározott jövedelmi feltételektől eltérhet, legfeljebb 50%-kal, egyedül élő esetén 80%-kal és soron kívüli eljárás keretében az*[*(1) bekezdés*](https://or.njt.hu/onkormanyzati-rendelet/498464#SZ7@BE1)*a), b), h), f) pontjaiban meghatározott körülmények fennállása esetén létfenntartást veszélyeztető rendkívüli élethelyzetbe, krízishelyzetbe került személyeknek és családoknak támogatást adhat. Azon rendkívüli élethelyzetek esetében, amikor a bizottsági döntés késedelmes meghozatala a kérelmező vagy családja életét, testi épségét vagy egészségét veszélyezteti, vagy más súlyos elháríthatatlan kárral járna, a polgármester a bizottsági véleményének kikérése nélkül, jövedelemvizsgálat nélkül, haladéktalanul dönthet a támogatás megállapításáról.*

*(4) Nagyobb összegű váratlan kiadáshoz nyújtott települési támogatás esetén a támogatásban részesített személy a határozat kézhezvételétől számított 15 napon belül számlával köteles elszámolni a felhasználásról.”*

Horzse Tamás által kezdeményezett 40 m2 alapterületű lakhatást biztosítóépület kivitelezéséhez nyújtandó vissza nem térítendő támogatás megállapítására nem ad lehetőséget a fenti önkormányzati rendelet.

Az R. 3.§ (3) bekezdése szerint: *„A szociális ügyekért felelős bizottság a polgármester átruházott hatáskörében hozott döntése ellen benyújtott fellebbezéseket véleményezi.”*

**Az Egészségügyi és Szociális Bizottság megtárgyalta a fellebbezésben foglaltakat és a fellebbezést nem támogatja. Csongrád Városi Önkormányzat Polgármestere Szo/724-12/2021 iktatószámú** **határozatának helybenhagyását javasolta.**

A Képviselő-testület a határozatát Magyarország helyi önkormányzatairól szóló 2011. évi CLXXXIX. törvény 142/A. § (2) bekezdése és az R. 3.§ (4) bekezdése alapján hozta meg.

Erről jegyzőkönyvi kivonaton értesítést kapnak:

1. Képviselő-testület tagjai
2. Szociális és Lakásügyi Iroda és általa:
3. Horzse Tamás 6640 Csongrád, Öregszőlők út 876.

K.m.f.

 Bedő Tamás sk. dr. Juhász László jegyző távollétében:

 polgármester

 dr. Barcsi Judit sk.

 aljegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2021. november 25-én** megtartott **10.** (*rendes*)üléséről készült jegyzőkönyvből.

**144/2021.(XI. 25.)önkormányzati**

Fjl/531-3/2021.

**H a t á r o z a t**

Csongrád Városi Önkormányzat Képviselő testülete megtárgyalta a „Vételi kérelem a csongrádi 4662/1 hrsz-ú önkormányzati ingatlanra” tárgyú előterjesztést, és az alábbi határozatot hozza.

1. A Képviselő testület a Csongrád Városi Önkormányzat tulajdonát képező csongrádi 84662/1 hrsz-ú, „kivett töltés” megjelölésű, 1731 m2 területű ingatlant – az ATIVIZIG ez irányú hozzájárulásával – forgalomképes ingatlanná minősíti, művelési ágát „kivett beépítetlen terület” megjelölésre változtatja.

A Képviselő testület felkéri a polgármestert az ingatlan átminősítése érdekében szükséges intézkedések megtételére.

Felelős: Bedő Tamás polgármester

Határidő: azonnal

2. A Képviselő testület a sikeres ingatlan átminősítési eljárás feltételével az 1. pontban megjelölt ingatlant – a Városgazdasági, Ügyrendi és Összeférhetetlenségi Bizottság pályázat és árverés alóli mentesítő határozata alapján – kijelöli értékesítésre a tárgyi területtel szomszédos, Csongrád, Szentesi út 3 – 15. szám alatti és Sport utcai ingatlanok tulajdonosai részére az alábbi feltételekkel:

* Az ingatlan vételára 1000 Ft/m2 + ÁFA, melyet a vevők tulajdoni hányadaik arányában, a szerződés megkötésével egy időben kötelesek megfizetni az önkormányzat részére.
* A vevők költsége és kötelezettsége az ingatlan használati megosztásának földmérő mérnökkel történő elkészíttetése.

A képviselő testület felhatalmazza a polgármestert a fenti feltételek figyelembevételével az adásvételi szerződés megkötésére.

Felelős: Bedő Tamás polgármester

Határidő: szöveg szerint

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa
3. érintettek

K.m.f.

 Bedő Tamás dr. Juhász László jegyző távollétében:

 polgármester

 dr. Barcsi Judit

 aljegyző

a kivonat hiteléül:

**K i v o n a t:**

Csongrád Városi Önkormányzat Képviselő-testületének **2021. november 25-én** megtartott **10.** (*rendes*)üléséről készült jegyzőkönyvből.

**145/2021.(XI. 25.)önkormányzati**

Önk/141-4/2021.

**H a t á r o z a t**

Csongrád Városi Önkormányzat Képviselő-testülete - a 2020. évben beérkezett javaslatok alapján - **2021. évben** „**Év családja”** kitüntető címet adományoz

 **Zay Krisztián** ésfelesége **Berkes Ilona Családja részére**

Berkes Ilona és Zay Krisztián 2007-ben házasodott össze, jelenleg is Csongrádon élnek két kisfiúkkal. A feleség Csongrádon született, itt végezte el általános és középiskolai tanulmányait. 1999-ben szerezte meg első diplomáját matematika tanári szakon, azóta dolgozik pedagógusként a Sághy Mihály Ipari Szakközépiskola és Szakmunkásképző Intézetben és tanít matematikát, közgazdász-tanárként vesz részt a technikusi képzésben, valamint osztályfőnöki teendőket is ellát, 2014. szeptember óta a Batsányi János Gimnázium 8.F. osztályában tanít orosz nyelvet.

A férj Egerben született, házasságkötésük után Csongrádon talált munkát és a család mellett, esti tagozaton szerzett gépészmérnöki diplomát a kecskeméti GAMF-on.

2008-ban született meg első gyermekük Zay Endre, Down Szindrómával. Nagyon megijedtek, de örömmel fogadták a kis jövevényt, aki egészen megváltoztatta az életüket és látásmódjukat. Ettől kezdve vált fontossá számukra a térségben működő civilszervezetekben vállalt tevékenység, a sérült gyermekek családjainak segítése több szervezet aktív tagjaként.

Berkes Ilona a **Gyermekoltalmazó Családok Egyesületének** 2008. óta tagja, 2009 óta alelnöke, ahol a feladatok közé tartozik a pályázatok elkészítése, koordinálása, beszámolók készítése, a szülősegítő szolgáltatások pályázatának megírása, pályázati programok lebonyolítása, szakmai beszámoló készítése.

Az **Ökotárs alapítványon** keresztül dolgozott aCivil érdekérvényesítés 2009 program megvalósításában. Részt vett a Csongrádi Templom utcai „Delfin” Óvoda Mini Könyvtárának létrehozásában és könyvekkel való feltöltésében.

2009-2012 között évente szervezett és koordinált Korai fejlesztő táborokat.

2010-2013 között vezette a **Felhőcsikó** Egyesület Szülő csoportját, melynek feladata Csongrád és Szentes térségében élő fogyatékkal élő gyermeket nevelő családok összefogása, számukra hasznos pályázatok írása, pályázati programok megvalósítása és beszámoló készítése.

Az édesanya két éves gyed után tért vissza tanítani. Az akkori intézményvezetés felkérte, hogy a tanítás mellett folytasson pályázatírói tevékenységet és lássa el a jegyzői feladatokat a moduláris szakmai vizsgákon. Így vett részt több „Határtalanul” pályázat, valamint a Tempus Közalapítvány által támogatott pályázatok megírásában, lebonyolításában és elszámolásában.

2011 augusztusában kérték fel tagintézmény vezető-helyettesi feladatok ellátására.

2013-ban született meg a második gyermek, Zétény, aki még jobban megerősítette azt a gondolkodásmódjukat, amit Endre hozott el a házaspárnak. Az édesapa, Krisztián közben kitanulta a villanyszerelői szakmát is. Munkahelyének segítségével lehetőségük volt a Bökényi Napraforgó Óvoda tevékenységét támogatni, akik szívvel, lélekkel foglalkoztak mindkét gyermekükkel.

Krisztián közbenjárásával sikerült akkori munkahelyének vezetőjét összehozni a Rejtett Kincsek Down Egyesület elnökével, így tudtak segíteni a budapesti Csodavár épületének elkészülésében.

A fiúk ma már általános iskolások, így a szülők próbálnak aktívan részt venni a szülői munkaközösség életében is.

A mindennapos munka és az egyesületi feladatok mellett igyekeznek gyermekeiket szeretetben, egészségben, ökotudatosan nevelni.

A családot az áldozatkészsége, a másokért való tenni akarás teszi méltóvá a kitüntetésre.

A Képviselő-testület felkéri a polgármestert, hogy a 2021. december 16. napján tartandó ünnepi testületi ülésen a kitüntető címet adja át a kitüntetett család részére.

Határidő: szöveg szerint

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. a kitüntetett

K.m.f.

 Bedő Tamás sk. dr. Juhász László jegyző távollétében:

 polgármester

 dr. Barcsi Judit sk.

 aljegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2021. november 25-én** megtartott **10.** (*rendes*)üléséről készült jegyzőkönyvből.

**146/2021.(XI. 25.)önkormányzati**

Önk/141-4/2021.

**H a t á r o z a t**

Csongrád Városi Önkormányzat Képviselő-testülete „A helyi kitüntető cím, valamint díjak alapításáról és adományozásáról” szóló 20/2013. (XI.23.) önkormányzati rendelet alapján **2021. évben** **„Év családja”** kitüntető címet adományoz

**Kecskés László** és **felesége, Kecskés-Szabó Gabriella**

**Családja részére**

Kecskés László és felesége Kecskés-Szabó Gabriella 2014-ben költözött Csongrádra. Három gyermekük: Vendel László, Emília és Kincső. A városba költözésük első évében elindították a Vitalitás családi műhelyt, amely ma Vitalitásért és Fiatalokért Egyesület (Vi-Fi) néven működik Gabriella vezetésével. A csoporttal több városi jelentőségű programot, projektet valósítottak meg. Ilyen például a Nagytemplom mellett található „lakatfa" létrehozása, vagy a Csongrád-alsó kisállomás többszöri felújítása. Meg kell említeni a városi szemétszedő akciókat, a családi és gyermekprogramok szervezését, vagy az azokon való aktív szerepvállalást. Hozzájuk kapcsolódik a Házasság Hete programsorozat csongrádi rendezvényeinek rendszeres szervezése, lebonyolítása. Sok egyéb tevékenység fűződik a nevükhöz, mint pl. a „Mini City" játék, illetve a „Csongrád-fin" kalandjáték szervezése, az ifjúsági tréningek, tiszai kenutúrák lebonyolítása, a városi DÖK működésének fejlesztése. Munkájuk egyik fontos része az ifjúsági önkéntesség kultúrájának népszerűsítése a városban.

Gabriella az „EGYBEKÖT - A helyi identitás és kohézió erősítése Csongrádon" című önkormányzati projekt első szakmai vezetőjeként megvalósított sikeres közösségépítő tevékenysége a pályáztató szervezet figyelmét is felkeltette.

László a helyi katolikus egyházközség hitoktatója és aktív tagja, jelentős szerepet vállal az egyházközségi programok szervezésében, lebonyolításában, elősegíti a közösség fejlődését nemcsak a plébánián, hanem a Nagyboldogasszony Katolikus Általános Iskolában és más csongrádi iskolában is. Sokféle egyházzenei tevékenységét sokan ismerhetik a városban, különösen a Nagyboldogasszony ifjúsági keresztény könnyűzenei zenekar vezetőjeként és alkalmanként kántorként hallhatjuk, láthatjuk munkálkodását. Ezen felül rendszeresen részt vállal a Szeged-Csanádi Egyházmegye hittanos és ifjúsági programjainak lebonyolításában, melyért az Egyházmegye vezetése 2020. augusztusában „Pro Catechesi" elismerésben részesítette.

A házaspár részt vesz a plébánia családos közösségének szervezésében is, illetve a plébániai jegyeskurzusok lebonyolításában.

Vendel fiuk, a Nagyboldogasszony Katolikus Általános Iskola 2.a osztályos tanulója, nemrégiben a Csongrád járási mesemondó versenyen 1. helyezést ért el.

Mind családi életük, gyermekvállalásuk, mind a város lakóit segítő példamutató és önzetlen tevékenységeik alapján méltóak az Év családja elismerésre.

A Képviselő-testület felkéri a polgármestert, hogy a 2021. december 16. napján tartandó ünnepi testületi ülésen a kitüntető címet adja át Kecskés László és Kecskés-Szabó Gabriella családja részére.

Határidő: szöveg szerint

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. a kitüntetett

K.m.f.

 Bedő Tamás sk. dr. Juhász László jegyző távollétében:

 polgármester

 dr. Barcsi Judit sk.

 aljegyző

Kivonat hiteléül:

**K i v o n a t:**

Csongrád Városi Önkormányzat Képviselő-testületének **2021. november 25-én** megtartott **10.** (*rendes*)üléséről készült jegyzőkönyvből.

**147/2021.(XI. 25.)önkormányzati**

FJL-421-3/2021

**H a t á r o z a t**

Csongrád Város Önkormányzatának Képviselő-testülete megtárgyalta a *„Kiegészítő működési támogatás és beruházási pénzeszköz biztosítása a Csongrádi Közmű Kft részére”* tárgyú előterjesztést és a következő döntést hozza:

1. A Képviselő-testület a Csongrádi Közmű Szolgáltató Kft. részére 2021. évre max. 11.000.000,-Ft további működési támogatást biztosít a 2021. évben esedékes hiteltőke és kamat megfizetése céljából.
2. Képviselő-testület a Csongrádi Közmű Szolgáltató Kft. részére max. 17.000.000,- +ÁFA fejlesztési pénzeszköz átadásáról dönt azzal, hogy a visszaigényelhető ÁFA összege a 2022. évi önkormányzati támogatás megállapításánál figyelembevételre kerül.

A képviselő-testület felkéri a polgármestert, hogy a fenti összegeket az önkormányzat 2021. évi költségvetési rendeletében szerepeltess.

Határidő: 2021. évi IV. negyedéves előirányzat módosítás ideje

Felelős: Bedő Tamás polgármester

Erről jegyzőkönyvi kivonaton értesítést kapnak:

1. a Képviselő-testület tagjai;
2. Bedő Tamás polgármester
3. Fejlesztési és Üzemeltetési Iroda és általa
4. OTP Bank Nyrt.

K.m.f.

 Bedő Tamás sk. dr. Juhász László jegyző távollétében:

 polgármester

 dr. Barcsi Judit sk.

 aljegyző

Kivonat hiteléül: